
	                                                              COMISIA PENTRU AGRICULTURĂ, 
                                                              SILVICULTURĂ, INDUSTRIE ALIMENTARĂ 
                                                              ŞI SERVICII SPECIFICE
                                                              Bucureşti, 23 martie 2009

                                                     Nr. 24/243


RAPORT  COMUN
asupra proiectului de Lege pentru aprobarea Ordonanţei de urgenţă a Guvernului nr. 134/2008 privind transmiterea unei suprafeţe de teren din proprietatea publică a statului şi administrarea Academiei de Ştiinţe Agricole şi Silvice „Gheorghe Ionescu Şişeşti” – Staţiunea de Cercetare şi Dezvoltare Agricolă Suceava, în administrarea Ministerului Educaţiei şi Tineretului pentru Universitatea „Ştefan cel Mare” din Suceava,

 în scopul construirii unui laborator complex pentru controlul alimentelor 

(PL-x 62/11 februarie 2009)
1. În baza prevederilor art. 95 din Regulamentul Camerei Deputaţilor, republicat, cu adresa nr. PL-x 62/11 februarie 2009,  Comisia pentru învăţământ, ştiinţă, tineret şi sport  şi Comisia pentru agricultură, silvicultură, industrie alimentară şi servicii specifice au primit spre dezbatere şi avizare, în fond, proiectul de Lege pentru aprobarea Ordonanţei de urgenţă a Guvernului nr. 134/2008 privind transmiterea unei suprafeţe de teren din proprietatea publică a statului şi administrarea Academiei de Ştiinţe Agricole şi Silvice „Gheorghe Ionescu Şişeşti” – Staţiunea de Cercetare şi Dezvoltare Agricolă Suceava, în administrarea Ministerului Educaţiei şi Tineretului pentru Universitatea „Ştefan cel Mare” din Suceava,  în scopul construirii unui laborator complex pentru controlul alimentelor (PL-x 62/11 februarie 2009).

La întocmirea raportului, Comisiile au avut în vedere avizul Comisiei juridice, de disciplină şi imunităţi, avizul Comisiei pentru administraţie publică, amenajarea teritoriului şi echilibru ecologic şi avizul Consiliului Legislativ.

Proiectul de Lege are ca obiect de reglementare schimbarea modului de administrare a unei suprafeţe de teren aflată în proprietatea publică a statului, prin scoaterea de sub administrarea Academiei de Ştiinţe Agricole şi Silvice „Gheorghe Ionescu Şişeşti” – Staţiunea de Cercetare şi Dezvoltare Agricolă Suceava şi atribuirea în administrarea Ministerului Educaţiei, Cercetării şi Inovării, pentru Universitatea „Ştefan cel Mare” din Suceava,  în scopul construirii unui laborator complex pentru controlul alimentelor.

2. În funcţie de obiectul şi conţinutul său, proiectul de lege face parte din categoria legilor  ordinare.


3. La lucrările Comisiilor au fost prezenţi 50 deputaţi, din totalul de 58 de membri ai Comisiilor. 
În baza prevederilor art. 54 şi 55 din Regulamentul Camerei Deputaţilor, republicat, la dezbaterea proiectului de lege au participat ca invitaţi: doamna Oana Badea - secretar de stat în cadrul Ministerului Educaţiei, Cercetării şi Inovării, domnul Marian Hoinar - secretar de stat în Ministerul  Agriculturii, Pădurilor şi Dezvoltării Rurale, domnul Mihail Pîsargeac - Academia de  Ştiinţe Agricole şi Silvice „Gheorghe Ionescu Şişeşti”.

4. Potrivit prevederilor art. 75 alin. (1) din Constituţia României, republicată, şi ale art. 92  alin. (9) din Regulamentul Camerei Deputaţilor, republicat, Camera Deputaţilor este Cameră decizională.

În urma dezbaterii, în şedinţele din 25 februarie şi 18 martie 2009, Comisiile au propus, cu unanimitatea voturilor celor prezenţi, adoptarea proiectului de lege în forma prezentată de Senat. 
În baza prevederilor art. 23 din Ordonanţa de urgenţă a Guvernului nr. 221/2008 sintagma „Ministerul Educaţiei şi Tineretului” din întregul conţinut al proiectului de lege (inclusiv Anexa) se va înlocui cu sintagma „Ministerul Educaţiei, Cercetării şi Inovării”.

